pythainlp/thai-financial-dataset huggingface dataset:
1.  ปัจจัยความเสี่ยง

ความเสี่ยงในการประกอบธุรกิจ

ปัจจุบันสินค้าที่บริษัทผลิตและจำหน่ายอยู่นั้น ยังมีภาษีนำเข้าอยู่ที่ 10% (AFTA 5%)
ซึ่งรัฐบาลมีนโยบายที่จะเปิดการค้าเสรีภายใต้กรอบ WTO, AFTA และในรูปแบบทวิภาคี
(Bilateral) กับหลาย ๆ ประเทศ เช่น ประเทศบาห์เรน
ซึ่งเป็นผู้ผลิตวัตถุดิบและผลิตภัณฑ์อลูมิเนียม ด้วยการลดภาษีนำเข้าเหลือ 0-3 % รวมถึง
การปรับโครงสร้างอัตราภาษีนำเข้าเหลือ 3 ขั้นตอน (คือ วัตถุดิบ 1%, สินค้ากึ่งสำเร็จรูป 5%,
สินค้าสำเร็จรูป 10%)
ซึ่งการลดอัตราภาษีนำเข้าดังกล่าวอาจจะมีผลกระทบต่อรายได้และกำไรสุทธิของบริษัทอยู่บ้าง
อย่างไรก็ตามบริษัทได้พยายามโต้แย้งคัดค้าน
และขณะเดียวกันก็ได้เตรียมความพร้อมต่อเหตุการณ์ดังกล่าวด้วยการลงทุนปรับปรุงประสิทธิภาพของเครื่องจักรและพัฒนาเทคนิคการผลิต
เพื่อให้ได้ทั้งผลผลิตและคุณภาพที่สูงขึ้น รวมถึงการควบคุมค่าใช้จ่ายในการผลิต
การพัฒนาตลาดและสินค้าใหม่ ๆ อยู่ตลอดเวลา
จึงเชื่อว่าน่าจะมีส่วนช่วยให้ผลกระทบดังกล่าวไม่รุนแรงมากนัก

ในปี 2545 บริษัทได้มียอดขายผ่านผู้จัดจำหน่ายคือ MALC Thai Co., Ltd. เป็นจำนวนเงิน 555
ล้านบาท (คิดเป็นร้อยละ 42.6% ของรายได้รวม) ทั้งนี้ บริษัทมีสัญญาแต่งตั้งตัวแทนขายกับกลุ่ม
Mitsubishi ซึ่งเป็นกลุ่มผู้ถือหุ้นของบริษัทฯ ตั้งแต่ 21 ธันวาคม 2538 อายุสัญญา 10 ปี โดย
MALC Thai Co., Ltd. เป็นตัวแทนของกลุ่ม Mitsubishi
และด้วยความสัมพันธ์ที่ดีระหว่างกลุ่มผู้ถือหุ้น
ประกอบกับผลิตภัณฑ์ของบริษัทเองก็ได้ถูกพัฒนาจนเป็นที่ยอมรับจากกลุ่มลูกค้าของผู้จัดจำหน่ายรายนี้
จึงมีความเป็นไปได้น้อยที่ผู้จัดจำหน่ายรายนี้จะยกเลิก หรือไม่ต่อสัญญากับทางบริษัท

ความเสี่ยงเกี่ยวกับการผลิต

Aluminum Ingot
ถือว่าเป็นวัตถุดิบส่วนใหญ่ที่ใช้ในการผลิตและจำเป็นต้องนำเข้าจากต่างประเทศเนื่องจากไม่มีผลิตในประเทศไทย
ปัจจุบันบริษัทได้ติดต่อกับผู้ขายหลายรายและด้วยความสัมพันธ์อันดีมาเป็นระยะเวลานาน
จึงเชื่อว่าจะไม่ประสบปัญหาในการจัดหาวัตถุดิบดังกล่าว
สำหรับตัววัตถุดิบเองก็ไม่น่าจะเกิดปัญหาการขาดแคลนในระยะเวลาอันใกล้นี้
เนื่องจากมีผู้ผลิตมากกว่า 10 รายในโลก

สำหรับ Aluminum Ingot นั้นมีราคาผันแปรตามราคาตลาดโลก ซึ่งทางบริษัท
มีนโยบายป้องกันความเสี่ยงโดยทำสัญญาซื้อขายในระยะสั้นๆ เป็นส่วนใหญ่
เพราะการทำสัญญาระยะยาวมิได้หมายความว่าบริษัทจะจัดซื้อวัตถุดิบได้ในราคาต่ำที่สุด
นอกจากนั้นบริษัทยังได้ชี้แจงและทำความเข้าใจกับลูกค้าถึงความผันแปรของราคา Ingot
ซึ่งจะมีผลโดยตรงต่อการกำหนดราคาขาย ซึ่งก็เป็นที่ยอมรับของลูกค้าเป็นส่วนใหญ่
จึงทำให้บริษัทมีความเสี่ยงจากความผันแปรนี้ไม่มากนัก

ในช่วงปลายปี 2545
บริษัทอยู่ระหว่างการปรับปรุงเครื่องจักรที่มีความสำคัญต่อการเพิ่มประสิทธิภาพและกำลังการผลิต
โดยคาดว่าจะดำเนินการแล้วเสร็จสมบูรณ์ในต้นปี 2546 นี้ ทั้งนี้
บริษัทเชื่อมั่นว่าจะสามารถดำเนินการให้แล้วเสร็จทันกำหนดเวลาดังกล่าว
และไม่มีผลกระทบต่อแผนการผลิตที่กำหนดไว้มากนัก
แต่อย่างไรก็ตามบริษัทได้ทำสัญญากับผู้ขายให้ชดเชยค่าเสียหายจำนวนหนึ่งให้บริษัท
กรณีที่ไม่สามารถดำเนินการได้ตามที่กำหนด

ความเสี่ยงด้านการเงิน 

ความผันผวนของอัตราแลกเปลี่ยนเงินตราอาจส่งผลกระทบต่อผลการดำเนินงานของบริษัทได้เนื่องจากการซื้อวัตถุดิบ
และเครื่องจักรส่วนใหญ่อยู่ในรูปเงินสกุลดอลลาร์สหรัฐ
ในขณะที่การขายส่วนใหญ่จะเป็นเงินสกุลท้องถิ่น
อย่างไรก็ตามทางบริษัทได้พยายามปกป้องและบริหารความเสี่ยงดังกล่าวโดยการทำสัญญาซื้อขายเงินตราต่างประเทศล่วงหน้าไว้กับธนาคารต่าง
ๆ เป็นครั้งคราว โดยพิจารณาตามข้อมูลและสถานะการณ์ด้านการเงินอย่างใกล้ชิด
เพื่อนำมาประกอบการบริหารจัดการต่อความเสี่ยงในเรื่องนี้
8. โครงสร้างเงินทุน

(1) หลักทรัพย์ของบริษัท

(1) บริษัทมีทุนจดทะเบียน 270 ล้านบาท เรียกชำระแล้ว 270 ล้านบาท แบ่งเป็นหุ้นสามัญ 27
    ล้านหุ้น มูลค่าหุ้นละ 10 บาท (ไม่มีหุ้นบุริมสิทธิ)

บริษัทไม่มีหลักทรัพย์ไปจดทะเบียนในตลาดหลักทรัพย์อื่น

(2) ผู้ถือหุ้น

รายชื่อผู้ถือหุ้นรายใหญ่ ณ วันที่ 31 มกราคม 2546

[]

(3) นโยบายการจ่ายเงินปันผล

บริษัทมีนโยบายที่จะจ่ายเงินปันผลให้แก่ผู้ถือหุ้นปีละ 1 ครั้ง ในอัตราประมาณ 60%
ของกำไรสุทธิจากการดำเนินงาน

ประวัติการจ่ายเงินปันผลเปรียบเทียบกับกำไรสุทธิที่ผ่านมาย้อนหลัง 5 ปี

  ------------- ------------------ ------------------ --------------------
  ปี             เงินปันผล (บาท/หุ้น)   กำไรสุทธิ (บาท/หุ้น)   เงินปันผลต่อกำไรสุทธิ (%)

  2544          1.00               5.49               18.20 %

  2543          -                  2.44               -

  2542          -                  0.02               -

  2541          -                  (1.90)             -

  2540          -                  (6.56)             -
  ------------- ------------------ ------------------ --------------------
4. การวิจัยและพัฒนา

บริษัทได้ร่วมมือนำเสนอกับลูกค้าปัจจุบันและรายใหม่ ๆ ในการพัฒนาผลิตภัณฑ์
ทั้งปัจจุบันและผลิตภัณฑ์ใหม่อย่างสม่ำเสมอ

ในปี 2545 ได้ผลส่งต่อจากปีก่อน ๆ ที่ทำการวิจัยพัฒนาสารเคมีที่ใช้เคลือบฟินสต๊อค (Coating
Chemical) สำหรับลูกค้าผู้ผลิตคอยล์แอร์ของไทยจนได้มาตรฐานเป็นที่ยอมรับมีการสั่งซื้อสูงกว่าปี
2544 ประมาณ 28% ในหมวด Precoated Finstocks ของผู้ผลิตไทย
และบริษัทยังคงพัฒนาต่อเนื่องเพื่อสรรหาสารเคมีจากผู้ผลิตที่ผลิตได้ในประเทศไทย
นอกจากนี้ทางบริษัทยังมีอีกหลายโครงการวิจัยที่ได้ริเริ่มเมื่อกลางปี 2545 เพื่อเพิ่มประเภทผลิตภัณฑ์
(Expand the Product Lines) หากแต่ยังไม่สำเร็จดี คาดว่าจะได้ผลภายในปี 2546 นี้
ส่วนที่ 1

ข้อมูลสรุป (Executive summary)

บริษัท วโรปกรณ์ จำกัด (มหาชน) เริ่มประกอบธุรกิจอุตสาหะกรรมอลูมิเนียม เมื่อปี พ.ศ. 2522
จดทะเบียนแปรสภาพเป็นบริษัทมหาชนจำกัด เมื่อวันที่ 26 มกราคม 2537 มีทุนจดทะเบียน 270
ล้านบาท แบ่งเป็นหุ้นสามัญ 27 ล้านหุ้น มูลค่าหุ้นละ 10 บาท ปลายปี 2538 บริษัทในกลุ่ม
Mitsubishi ได้เข้าถือหุ้นรวมกันคิดเป็น 20% ของทุนจดทะเบียน

ลักษณะการประกอบธุรกิจของบริษัทจะดำเนินการในส่วนงานธุรกิจเดียว คือ
ผลิตและจัดจำหน่ายอลูมิเนียมกึ่งสำเร็จรูป โดยจะนำเข้าอลูมิเนียมแท่ง (อินกอท)
มาแปรรูปเป็นผลิตภัณฑ์อลูมิเนียมม้วนหรือแผ่นชนิดต่าง ๆ เพื่อจำหน่ายเป็นวัตถุดิบกึ่งสำเร็จรูป
(Semi Finished Product) ให้กับผู้ผลิตอื่น ซึ่งจะนำไปผลิตเป็นสินค้า
หรือเป็นส่วนประกอบในการผลิตสินค้าประเภทอื่น ๆ ต่อไป โดยบริษัทไม่มีบริษัทใหญ่ บริษัทย่อย
และบริษัทร่วม
ปัจจุบันนับว่าบริษัทเป็นผู้ผลิตสินค้าอลูมิเนียมที่ได้รับการยอมรับของลูกค้าอย่างกว้างขวาง
ลูกค้าส่วนใหญ่จะเป็นผู้ประกอบการที่อยู่ในสายการผลิตปลายทาง ประเภทโรงงานต่าง ๆ
ซึ่งมีทั้งลูกค้าภายในประเทศรวมถึงบริษัทต่างชาติที่ตั้งโรงงานอยู่ในประเทศไทย
ซึ่งเป็นผู้ผลิตเพื่อการส่งออก (Export zone) และลูกค้าต่างประเทศโดยตรง ทั้งนี้
บริษัทมีช่องทางการจำหน่ายหลักๆ โดยพนักงานขาย ของบริษัทฯ เอง และผ่านผู้จัดจำหน่าย คือ
MALC Thai Co., Ltd.

บริษัทฯ เป็นผู้ผลิตผลิตภัณฑ์อลูมิเนียมแผ่นเรียบแห่งแรกในประเทศไทยที่ได้การรับรอง ISO 9002
โดยปัจจุบันมีโรงงานที่ใช้ในการผลิตจำนวน 4 โรง อยู่ที่จังหวัดสมุทรปราการ
มีกำลังการผลิตโดยรวมประมาณ 1,200 ตัน/เดือน มีพนักงานทั้งหมด 327 คน และในปี 2545
บริษัทฯ ได้ลงทุนในการปรับปรุงเครื่องจักรหลักเพื่อให้มีประสิทธิภาพสูงขึ้น
โดยคาดว่าจะแล้วเสร็จในช่วงต้นปี 2546 นี้ และจะทำให้มีกำลังการผลิตสูงขึ้นไม่น้อยกว่า 20%

ในปี 2545 บริษัทมีรายได้จากการขายสินค้าทั้งสิ้น 1,105 ล้านบาท ลดลงจากปีก่อน 19 %
แต่ยังคงมีกำไรสุทธิทั้งสิ้น 79.4 ล้านบาท หรือเท่ากับ 2.94 บาทต่อหุ้น มีสินทรัพย์ 1,294
ล้านบาท มีทรัพย์สินหมุนเวียน 540 ล้านบาท มูลค่าของสินทรัพย์ถาวร 747 ล้านบาท
หนี้สินหมุนเวียน 519 ล้านบาท อัตราส่วนทางการเงินยังอยู่ในเกณฑ์ที่พอใช้ได้
โดยมีอัตราส่วนสภาพคล่องอยู่ที่ 1.04 อัตราส่วนหนี้สินต่อทุนอยู่ที่ 0.67 มูลค่าทางบัญชี ณ สิ้นปี
2545 อยู่ที่ 28.7 บาท ต่อหุ้น

ในปี 2546 นี้ คาดว่าหากเกิดสงครามขึ้นคงจะมีผลกระทบต่อผลการดำเนินงานของบริษัทบ้าง
แต่โดยรวมแล้วก็ยังเชื่อว่าผลการดำเนินงานน่าจะดีขึ้น
เนื่องจากปริมาณความต้องการสินค้าที่สูงขึ้นอันเป็นผลมาจากการที่บริษัทได้พัฒนาผลิตภัณฑ์และตลาดอย่างต่อเนื่อง
ประกอบกับการย้ายฐานการผลิตของลูกค้าเข้ามาในประเทศไทย
อย่างไรก็ตามการแข่งขันทั้งจากในและต่างประเทศยังจะคงมีอยู่
ซึ่งจะมีผลกระทบต่อราคาและกำไรอยู่บ้าง ดังนั้น บริษัทฯ
จึงยังจำเป็นต้องพัฒนาประสิทธิภาพเครื่องจักรรวมถึงกระบวนการผลิต และลดค่าใช้จ่ายต่าง ๆ
อย่างต่อเนื่องเพื่อให้อยู่ในสถานะที่แข่งขันได้ต่อไป

(ผู้ลงทุนควรอ่านรายละเอียดข้อมูลในส่วนที่ 2 ก่อนตัดสินใจลงทุนในหลักทรัพย์)
11. รายการระหว่างกัน

บริษัท โลหการไทย จำกัด เป็น Holding Company ซึ่งถือหุ้นของบริษัท วโรปกรณ์ จำกัด
(มหาชน) อยู่ ณ วันที่ 28 ธันวาคม 2545 จำนวน 41.89% ของหุ้นทั้งหมด โดยมีนายชัชวาล
ชัยเฉนียน ซึ่งเป็นประธานกรรมการ บมจ. วโรปกรณ์ เป็นกรรมการผู้จัดการ

บริษัทฯ มีสัญญารับความช่วยเหลือทางเทคนิค (Technical Assistance Agreement) กับ
Mitsubishi Aluminum Co., Ltd. เพื่อรับการถ่ายทอดความรู้ทางด้านเทคนิคให้กับบริษัทฯ
สัญญาอายุ 10 ปี นับแต่วันที่ 21 ธันวาคม 2538 และทาง Mitsubishi Aluminum Co., Ltd.
ได้จัดผู้ชำนาญทางเทคโนโลยีด้านการผลิตมาประจำที่โรงงานของบริษัทฯ
ทั้งนี้บริษัทจะต้องจ่ายค่าตอบแทนการถ่ายทอดเทคนิคเป็นมูลค่า 205,000,000 เยน หรือ ประมาณ
51.88 ล้านบาทโดยแบ่งจ่ายเป็น 7 งวด ซึ่งขณะนี้ได้ชำระไปแล้ว 6 งวด

บริษัทฯ ได้มีข้อตกลงกับผู้ถือหุ้นกลุ่ม Mitsubishi ซึ่งประกอบไปด้วย Mitsubishi Aluminum
Co., Ltd., Thai-MC Co., Ltd. และ Mitsubishi Corporation
โดยมีสาระสำคัญว่าบริษัทฯ แต่งตั้งให้ Mitsubishi Aluminum Co., Ltd. และ Thai-MC
Co., Ltd. หรือ ผู้ที่ Mitsubishi Aluminum Co., Ltd. และ Thai-MC Co., Ltd.
ได้แต่งตั้งที่มีความเหมาะสมให้เป็นผู้จัดจำหน่ายผลิตภัณฑ์ ซึ่งปัจจุบันได้แต่งตั้ง MALC Thai Co.,
Ltd. เป็นผู้จัดจำหน่ายเพื่อเป็นการขยายฐานการขายสินค้า
(วัสดุที่ยังไม่ได้เคลือบและที่เคลือบแล้ว) โดยเฉพาะอย่างยิ่งฐานลูกค้าญี่ปุ่น ซึ่งบริษัทฯ
มีฐานะเป็นผู้ขาย ผู้จัดจำหน่ายมีฐานะเป็นผู้ซื้อ (ไม่ได้เป็นตัวการหรือตัวแทนของกันและกัน) บริษัทฯ
จะขายผ่านผู้จัดจำหน่ายไปยังลูกค้า และส่งมอบสินค้าให้ลูกค้าตามใบสั่งของผู้จัดจำหน่าย ที่บริษัทฯ
ยอมรับเงื่อนไขการค้าโดยทั่วไปเป็นครั้ง ๆ ไป สัญญามีอายุ 10 ปี นับแต่วันที่ 21 ธันวาคม 2538

บริษัทฯ ได้ลงทุนในบริษัท ฐิติปกรณ์ จำกัด ตั้งแต่ปี พ.ศ. 2537 เป็นเงิน 3 ล้านบาท คิดเป็น
7.5% ของทุนจดทะเบียนของบริษัท ฐิติปกรณ์ จำกัด

( ดูงบดุลและหมายเหตุประกอบงบการเงินประกอบ )
5.  ทรัพย์สินที่ใช้ในการประกอบธุรกิจ

(1) ลักษณะสำคัญของทรัพย์สินถาวรหลัก ๆ ที่บริษัทใช้ในการประกอบธุรกิจ คือ
    บริษัทเป็นเจ้าของกรรมสิทธิ์ที่ดินรวม 4 โฉนด (ติดต่อกัน) รวมเนื้อที่ 28 ไร่ 2 งาน 38
    ตารางวา ตั้งอยู่บริเวณ ถนนสุขุมวิท กิโลเมตรที่ 41.5 ตำบลบางปูใหม่ อำเภอเมืองฯ
    จังหวัดสมุทรปราการ พร้อมอาคารโรงงาน 4 โรง อาคารสำนักงาน 2 หลัง
    เครื่องจักรและอุปกรณ์ที่สำคัญ เช่น เตาหลอม เครื่องหล่อ รีด ตัด ดึง เคลือบ แผ่นอลูมิเนียม
    ฯลฯ
    ซึ่งทรัพย์สินดังกล่าวโดยเฉพาะเครื่องจักรที่สำคัญอยู่ในระหว่างการปรับปรุงพัฒนาประสิทธิภาพเพื่อให้มีขีดความสามารถและความเพียงพอ
    เหมาะสมต่อการใช้ประกอบธุรกิจของบริษัท ทั้งในสภาวะเศรษฐกิจปัจจุบันและอนาคต
    โดยมีมูลค่าและภาระดังนี้

+--------------------+--------------------------+----------------------+
| ประเภท/ลักษณะทรัพย์สิน | มูลค่าสุทธิตามบัญชี ณ 31 ธ.ค.  | ภาระผูกพัน             |
|                    | 2545                     |                      |
|                    |                          | หน่วย : ล้านบาท        |
|                    | หน่วย : ล้านบาท            |                      |
+--------------------+--------------------------+----------------------+
| ที่ดิน                | 23.44                    | ติดจำนองมูลค่า 295.44   |
+--------------------+--------------------------+----------------------+
| อาคาร              | 49.48                    |                      |
+--------------------+--------------------------+----------------------+
| เครื่องจักร-อุปกรณ์     | 456.78                   | ติดจำนองมูลค่า 456.65   |
+--------------------+--------------------------+----------------------+

(2) บริษัทไม่ได้ประกอบธุรกิจพัฒนาอสังหาริมทรัพย์

(3) บริษัทไม่มีบริษัทย่อย และบริษัทร่วม จึงไม่มีนโยบายการลงทุนในบริษัทย่อย และบริษัทร่วม
12. ข้อมูลอื่น ๆ ที่เกี่ยวข้อง

- ไม่มี -
9. การควบคุมภายใน

นอกจากกรรมการบริษัท กรรมการบริหาร ผู้บริหาร จะบริหารงานและควบคุมภายในระดับหนึ่งแล้ว
บริษัทยังมีคณะกรรมการตรวจสอบซึ่งมีความเป็นอิสระรวม 3 ท่าน
โดยมีกรรมการผู้ทรงคุณวุฒิด้านบัญชีเป็นประธานกับมีผู้ตรวจสอบภายใน
ซึ่งคณะกรรมการตรวจสอบและผู้ตรวจสอบภายในได้ดำเนินการตรวจสอบ กำกับดูแล
โดยตรวจสอบเอกสารหลักฐาน สอบถามข้อมูลจากฝ่ายบริหาร ผู้ที่เกี่ยวข้อง
รวมถึงเข้าร่วมประชุมปรึกษาหารือ แลกเปลี่ยนความคิดเห็นร่วมกับฝ่ายจัดการ ผู้สอบบัญชี
เกี่ยวกับความถูกต้องและความน่าเชื่อถือของงบการเงิน การบันทึกบัญชีของฝ่ายต่าง ๆ
เอกสารทางบัญชีที่สำคัญ ระบบภาษีอากร รายงานการเสียภาษี ภาษีซื้อ-ภาษีขาย
ความเสี่ยงที่เกิดจากการควบคุมภายใน-ลูกหนี้การค้า ระบบการควบคุมภายในของแผนกต่าง ๆ
ตัวเลขทางบัญชีที่มีความเชื่อมโยงกัน ฯลฯ ซึ่งผลการตรวจสอบจากสภาพโดยรวมแล้วอยู่ในระดับที่ดี
เป็นที่น่าพอใจของคณะกรรมการตรวจสอบ
(รายละเอียดปรากฏตามรายงานจากคณะกรรมการตรวจสอบ)
ส่งผลให้รายงานทางการเงินมีความถูกต้องครบถ้วน และเชื่อถือได้ ดังนั้น
คณะกรรมการบริษัทจึงเห็นว่าระบบการควบคุมภายใน
ตลอดจนการติดตามกำกับดูแลการดำเนินงานของบริษัทมีความเพียงพอและเหมาะสมกับสถานการณ์ปัจจุบัน
โดยไม่ปรากฏว่ามีผู้บริหารของบริษัทนำทรัพย์สินของบริษัทไปใช้โดยมิชอบหรือโดยไม่มีอำนาจ
ส่วนที่ 1

บริษัทที่ออกหลักทรัพย์

1. ข้อมูลทั่วไป

ชื่อ บริษัท วโรปกรณ์ จำกัด (มหาชน)

ประเภทธุรกิจ นำเข้าอลูมิเนียมแท่ง (Ingot)
เพื่อมาแปรรูปเป็นผลิตภัณฑ์อลูมิเนียมม้วนและแผ่นชนิดต่าง ๆ
จำหน่ายเป็นวัตถุดิบกึ่งสำเร็จรูปและสำเร็จรูป (Semi Finished & Finished Product)
ให้กับผู้ผลิตอื่น ซึ่งจะนำไปผลิตเป็นสินค้า หรือเป็นส่วนประกอบในการผลิตสินค้าประเภทอื่น ๆ ต่อไป
โดยได้การรับรอง ISO 9001 : 2008
ปัจจุบันนับว่าบริษัทเป็นผู้ผลิตสินค้าอลูมิเนียมที่ได้รับการยอมรับของลูกค้าอย่างกว้างขวาง
ลูกค้าส่วนใหญ่จะเป็นผู้ประกอบการที่อยู่ในสายการผลิตปลายทาง ประเภทโรงงานต่าง ๆ
ซึ่งมีทั้งลูกค้าภายในประเทศรวมถึงบริษัทต่างชาติที่ตั้งโรงงานอยู่ในประเทศไทย
ซึ่งเป็นผู้ผลิตเพื่อการส่งออก (Export zone) และลูกค้าต่างประเทศโดยตรง ทั้งนี้
บริษัทมีช่องทางการจำหน่ายหลักๆ โดยพนักงานขาย ของบริษัทฯ เอง และผ่านผู้จัดจำหน่าย
โดยบริษัทไม่มีบริษัทใหญ่ บริษัทย่อย บริษัทร่วม ตามประกาศคณะกรรมการ ก.ล.ต.
หรือถือหุ้นในนิติบุคคลตั้งแต่ร้อยละ 10 ขึ้นไป

สำนักงาน 181 ซอยอมร ถนนนางลิ้นจี่ แขวงช่องนนทรี เขตยานนาวา กรุงเทพฯ 10120
เลขทะเบียนบริษัท 0107537000238 (เดิมเลขที่ บมจ.270)

  โทรศัพท์ 02-213 2514 โทรสาร 02-287 2031 Home Page : varopakorn.com
  E-mail : admin@varo.thai.com

โรงงาน 274 หมู่ที่ 4 ถนนสุขุมวิท กิโลเมตรที่ 41.5 ตำบลบางปูใหม่ อำเภอเมืองฯ
จังหวัดสมุทรปราการ 10270 โทรศัพท์ 02-323 1684 โทรสาร 02-323 9635

นายทะเบียนหลักทรัพย์ บริษัท ศูนย์รับฝากหลักทรัพย์ (ประเทศไทย) จำกัด

  62 อาคารตลาดหลักทรัพย์แห่งประเทศไทย ชั้น 4, 6-7 ถ.รัชดาภิเษก คลองเตย กรุงเทพฯ
  10110 โทร. 02-359 1200 - 1 โทรสาร. 02-359 1259

ผู้สอบบัญชี บริษัท สำนักงาน เอินส์ท แอนด์ ยัง จำกัด

  ชั้นที่ 33 อาคารเลครัชดา คอมเพล็กซ์ 193/136-137 ถ.รัชดาภิเษกตัดใหม่ กรุงเทพฯ 10110
  โทร.02-264 0777 โทรสาร 02-264 0789

ที่ปรึกษากฎหมาย บริษัท เอนก แอนด์ แอสโสซิเอทส์ จำกัด

  อาคาร 208 ชั้น 10 ห้อง 1001 ดี 208 ถนนวิทยุ ลุมพินี ปทุมวัน กรุงเทพฯ 10330 โทร.
  02-651-5234-5 โทรสาร. 02-651-5232-3
3. ลักษณะการประกอบธุรกิจ

(1) ความเป็นมา

บริษัทเริ่มประกอบธุรกิจอุตสาหะกรรมอลูมิเนียมเมื่อปี พ.ศ. 2522
โดยได้จดทะเบียนนำหุ้นสามัญของบริษัทฯ เข้าซื้อขายในตลาดหลักทรัพย์แห่งประเทศไทย ตั้งแต่วันที่
16 มิถุนายน 2534 และจดทะเบียนแปรสภาพเป็นบริษัทมหาชนจำกัด เมื่อวันที่ 26 มกราคม 2537
ในปลายปี 2538 ได้มีบริษัทในกลุ่ม Mitsubishi ประกอบด้วย Mitsubishi Aluminum Co.,
Ltd. กับ Mitsubishi Corporation จากประเทศญี่ปุ่น และ Thai-MC Co., Ltd.
ได้เข้าร่วมทุนกับบริษัทด้วยการเข้าถือหุ้นร่วมกันคิดเป็น 20 % ของทุนจดทะเบียน
โดยมีวัตถุประสงค์ที่จะขยายสายการผลิตเพื่อผลิตผลิตภัณฑ์อลูมิเนียมชนิดที่มีการเคลือบ (Precoated
Finstock) ที่จะต้องใช้เทคโนโลยีพิเศษในการผลิต ซึ่งกลุ่ม Mitsubishi เป็นบริษัทที่มีชื่อเสียง
มีเทคโนโลยีและกรรมวิธีการผลิตที่เป็นที่ยอมรับในระดับสากล ในช่วงปี 2544 และ 2545
Thai-MC Co., Ltd. และ Mitsubishi Corporation ได้โอนหุ้นทั้งหมดให้แก่ MC
Non-Ferrous Metal Products Co., Ltd. บริษัทในกลุ่ม Mitsubishi เช่นเดียวกัน
แต่ปัจจุบัน Mitsubishi Corporation ได้กลับเข้าถือหุ้นในส่วนนี้แล้ว

ในเดือนธันวาคม 2549 บริษัทฯ ได้ทำสัญญารับความช่วยเหลือทางเทคนิค และสัญญาแต่งตั้ง
ผู้จัดจำหน่ายกับ Mitsubishi Aluminum Co., Ltd. และกลุ่ม Mitsubishi
โดยเน้นการผลิตแผ่นอลูมิเนียมระบายความร้อน ซึ่งเป็นผลิตภัณฑ์ใหม่ไปสู่อุตสาหกรรมรถยนต์

ทั้งนี้ แม้ว่า Mitsubishi Aluminum Co., Ltd. ซึ่งเป็นผู้ถือหุ้นใหญ่ของบริษัท
จะประกอบธุรกิจประเภทเดียวกับบริษัท อาจมองได้ว่าจะก่อให้เกิดความขัดแย้งทางผลประโยชน์
(Conflict of Interest) แต่เนื่องจากทั้ง Mitsubishi Aluminum Co., Ltd.
และบริษัทมีกลุ่มลูกค้าเป้าหมายและช่องทางการจัดจำหน่ายที่ไม่เหมือนกัน ซึ่งที่ผ่านมาบริษัท และ
Mitsubishi Aluminum Co., Ltd. ไม่เคยมีความขัดแย้งทางผลประโยชน์เกิดขึ้น

(2) ภาพรวมการประกอบธุรกิจของบริษัทฯ

บริษัทดำเนินกิจการอุตสาหกรรมอลูมิเนียมด้วยการเป็นผู้นำเข้าอลูมิเนียมแท่ง (Ingot)
เพื่อนำมาเข้ากระบวนการผลิตและแปรรูปเป็นผลิตภัณฑ์อลูมิเนียมที่ต้องนำไปผลิตต่อประเภทแผ่นและม้วนชนิดต่าง
ๆ ตามคุณลักษณะที่ลูกค้าต้องการ และจำหน่ายให้กับผู้ผลิตอื่น ซึ่งจะนำไปผลิตเป็นสินค้า
หรือเป็นส่วนประกอบในการผลิตสินค้าประเภทอื่น ๆ ต่อไป โดยบริษัทไม่มีบริษัทใหญ่ บริษัทย่อย
และบริษัทร่วม

(3) โครงสร้างรายได้

บริษัทดำเนินกิจการในส่วนงานทางธุรกิจเดียวและดำเนินธุรกิจในประเทศไทยเท่านั้นแต่มีกลุ่มผลิตภัณฑ์หลักดังนี้

[]
5.  ทรัพย์สินที่ใช้ในการประกอบธุรกิจ

(1) ลักษณะสำคัญของทรัพย์สินถาวรหลัก ๆ ที่บริษัทใช้ในการประกอบธุรกิจ คือ
    บริษัทเป็นเจ้าของกรรมสิทธิ์ที่ดินรวม 6 โฉนด (ติดต่อกัน) รวมเนื้อที่ 34 ไร่ 2 งาน 47
    ตารางวา ตั้งอยู่บริเวณ ถนนสุขุมวิท กิโลเมตรที่ 41.5 ตำบลบางปูใหม่ อำเภอเมืองฯ
    จังหวัดสมุทรปราการ พร้อมอาคารโรงงาน 4 โรง อาคารสำนักงาน 2 หลัง
    เครื่องจักรและอุปกรณ์ที่สำคัญ เช่น เตาหลอม เครื่องหล่อ รีด อบ ตัด ดึง เคลือบ
    แผ่นอลูมิเนียม ฯลฯ
    ซึ่งทรัพย์สินดังกล่าวโดยเฉพาะเครื่องจักรที่สำคัญบริษัทต้องปรับปรุงพัฒนาประสิทธิภาพเพื่อให้มีขีดความสามารถและความเพียงพอเหมาะสมต่อการใช้ประกอบธุรกิจของบริษัท
    ทั้งในสภาวะเศรษฐกิจปัจจุบันและอนาคต โดยมีมูลค่าและภาระดังนี้

+-----------------+----------------------------+----------------------+
| ประ             | มูลค่าสุทธิตามบัญชี              | ภาระผูกพัน             |
| เภท/ลักษณะทรัพย์สิน |                            |                      |
|                 | ณ 31 ธ.ค. 2553             | หน่วย : ล้านบาท        |
|                 |                            |                      |
|                 | หน่วย : ล้านบาท              |                      |
+-----------------+----------------------------+----------------------+
| ที่ดิน             | 40.31                      | ติดจำนองมูลค่า 295.44   |
+-----------------+----------------------------+----------------------+
| อาคาร           | 53.08                      |                      |
+-----------------+----------------------------+----------------------+
| เครื่องจักร-อุปกรณ์  | 976.69*                    | ติดจำนองมูลค่า 891.56   |
+-----------------+----------------------------+----------------------+

หมายเหตุ * ไม่รวมงานระหว่างก่อสร้างอีก 86.26 ล้านบาท

(2) บริษัทไม่ได้ประกอบธุรกิจพัฒนาอสังหาริมทรัพย์

(3) บริษัทไม่มีบริษัทย่อย และบริษัทร่วม จึงไม่มีนโยบายการลงทุนในบริษัทย่อย และบริษัทร่วม
6. ข้อพิพาททางกฎหมาย

นอกเหนือจากการดำเนินคดีบังคับชำระหนี้จากลูกค้าที่เกิดจากการประกอบธุรกิจโดยปกติแล้ว
บริษัทไม่มีข้อพิพาทกับหน่วยงานอื่นใด ซึ่งบริษัทเป็นคู่ความหรือคู่กรณีโดยที่คดีหรือข้อพิพาทยังไม่สิ้นสุด
ส่วนที่ 2

การรับรองความถูกต้องของข้อมูล

“ บริษัทได้สอบทานข้อมูลในแบบแสดงรายการข้อมูลประจำปีฉบับนี้แล้ว
ด้วยความระมัดระวังบริษัทขอรับรองว่า ข้อมูลดังกล่าวถูกต้องครบถ้วน ไม่เป็นเท็จ
ไม่ทำให้ผู้อื่นสำคัญผิดหรือไม่ขาดข้อมูลที่ควรต้องแจ้งในสาระสำคัญ นอกจากนี้ บริษัทขอรับรองว่า

1. งบการเงินและข้อมูลทางการเงินที่สรุปมาในแบบแสดงรายการข้อมูลประจำปี
ได้แสดงข้อมูลอย่างถูกต้องครบถ้วนในสาระสำคัญเกี่ยวกับฐานะการเงิน ผลการดำเนินงาน
และกระแสเงินสดของบริษัทแล้ว

2. บริษัทได้จัดให้มีระบบการเปิดเผยข้อมูลที่ดี
เพื่อให้แน่ใจว่าบริษัทได้เปิดเผยข้อมูลในส่วนที่เป็นสาระสำคัญทั้งของบริษัทอย่างถูกต้องครบถ้วนแล้ว
รวมทั้งควบคุมดูแลให้มีการปฏิบัติตามระบบดังกล่าว

3. บริษัทได้จัดให้มีระบบการควบคุมภายในที่ดี และควบคุมดูแลให้มีการปฏิบัติตามระบบดังกล่าว
และบริษัทได้แจ้งข้อมูลการประเมินระบบการควบคุมภายใน ณ วันที่ 11 พฤศจิกายน 2553
ต่อผู้สอบบัญชีและกรรมการตรวจสอบของบริษัทแล้ว
ซึ่งครอบคลุมถึงข้อบกพร่องและการเปลี่ยนแปลงที่สำคัญของระบบการควบคุมภายใน
รวมทั้งการกระทำที่มิชอบที่อาจมีผลกระทบต่อการจัดทำรายการทางการเงินของบริษัท

ในการนี้
เพื่อเป็นหลักฐานว่าเอกสารทั้งหมดเป็นเอกสารชุดเดียวกันกับที่บริษัทได้รับรองความถูกต้องแล้ว
บริษัทได้มอบหมายให้ นายสหสีห์ ชิตานนท์ เป็นผู้ลงลายมือชื่อกำกับเอกสารนี้ไว้ทุกหน้าด้วย
หากเอกสารใดไม่มีลายมือชื่อของ นายสหสีห์ ชิตานนท์ กำกับไว้
บริษัทจะถือว่าไม่ใช่ข้อมูลที่บริษัทได้รับรองความถูกต้องของข้อมูลแล้วดังกล่าวข้างต้น ”

+-----------------+-------------------------------+-------------------+
| ชื่อ              | ตำแหน่ง                        | ลายมือชื่อ           |
+-----------------+-------------------------------+-------------------+
| 1. นายสันชัย      | ประธาน                        | ...               |
| ชัยเฉนียน         | คณะกรรมการ/ประธานเจ้าหน้าที่บริหาร | ................. |
|                 |                               | ................. |
+-----------------+-------------------------------+-------------------+
| 2. นายสหสีห์      | กรรมการ/กรรมการผู้จัดการ/        | ...               |
| ชิตานนท์          |                               | ................. |
|                 | ผู้อำนวยการฝ่ายบริหารและการเงิน    | ................. |
+-----------------+-------------------------------+-------------------+
| 3. นางอรวรรณ    | กรรมการ/                      | ...               |
| จัยวัฒน์           |                               | ................. |
|                 | ผู้อ                            | ................. |
|                 | ำนวยการฝ่ายบริหารและการเงินอาวุโส |                   |
+-----------------+-------------------------------+-------------------+

+-----------+--------------+--------------------------+---------------+
|           | ชื่อ           | ตำแหน่ง                   | ลายมือชื่อ       |
+-----------+--------------+--------------------------+---------------+
| ผู้ร        | นายสหสีห์      | กรรมการ/กรรมการผู้จัดการ/   | ...........   |
| ับมอบอำนาจ | ชิตานนท์       |                          | ............. |
|           |              | ผอ.ฝ่ายบริหารและการเงิน     | ............. |
+-----------+--------------+--------------------------+---------------+
------------ ---------------------------------------------------- -----
  สารบัญ                                                             

                                                                    หน้า

  ส่วนที่ 1       บริษัทที่ออกหลักทรัพย์                                      1

               1. ข้อมูลทั่วไป                                          1

               2. ปัจจัยความเสี่ยง                                      2

               3. ลักษณะการประกอบธุรกิจ                                4

               4. การประกอบธุรกิจของแต่ละสายผลิตภัณฑ์                     6

               5. ทรัพย์สินที่ใช้ในการประกอบธุรกิจ                          15

               6. ข้อพิพาททางกฎหมาย                                   16

               7. โครงสร้างเงินทุน                                     17

               8. การจัดการ                                          19

               9. การควบคุมภายใน                                     29

               10. รายการระหว่างกัน                                   30

               11. ฐานะการเงินและผลการดำเนินงาน                       32

               12. ข้อมูลอื่นที่เกี่ยวข้อง                                   34

  ส่วนที่ 2       การรับรองความถูกต้องของข้อมูล                             35

  เอกสารแนบ 1  รายละเอียดเกี่ยวกับกรรมการ /                             37
               ผู้บริหารและผู้มีอำนาจควบคุมของบริษัท                         

               แผนผังองค์กร                                           39

  เอกสารแนบ 2  รายละเอียดเกี่ยวกับกรรมการของบริษัทย่อย                     40

  เอกสารแนบ 3  ตารางสรุปการเงิน                                       41

               อัตราส่วนทางการเงิน                                     44

               รายงานจากคณะกรรมการตรวจสอบ                           45
  ------------ ---------------------------------------------------- -----
9. การควบคุมภายใน

นอกจากกรรมการบริษัท กรรมการบริหาร ผู้บริหาร จะบริหารงานและควบคุมภายในระดับหนึ่งแล้ว
บริษัทยังมีคณะกรรมการตรวจสอบซึ่งมีความเป็นอิสระรวม 3 ท่าน
โดยมีกรรมการผู้ทรงคุณวุฒิด้านบัญชีเป็นประธานกับมีผู้ตรวจสอบภายใน
ซึ่งคณะกรรมการตรวจสอบและผู้ตรวจสอบภายในได้ดำเนินการตรวจสอบ กำกับดูแล
โดยตรวจสอบเอกสารหลักฐาน สอบถามข้อมูลจากฝ่ายบริหาร ผู้ที่เกี่ยวข้อง
รวมถึงเข้าร่วมประชุมปรึกษาหารือ แลกเปลี่ยนความคิดเห็นร่วมกับฝ่ายจัดการ ผู้สอบบัญชี
เกี่ยวกับความถูกต้อง ครบถ้วน และความน่าเชื่อถือของงบการเงิน การบันทึกบัญชีของฝ่ายต่าง ๆ
เอกสารสำคัญทางบัญชี ระบบภาษีอากร รายงานการเสียภาษี ภาษีซื้อ-ภาษีขาย
ความเสี่ยงที่เกิดจากการควบคุมภายใน-ลูกหนี้การค้า ระบบการควบคุมภายในของแผนกต่าง ๆ
ตัวเลขทางบัญชีที่มีความเชื่อมโยงกัน มาตรฐานบัญชีที่แก้ไขใหม่ ฯลฯ
ซึ่งผลการตรวจสอบจากสภาพโดยรวมแล้วอยู่ในระดับที่ดี เป็นที่น่าพอใจของคณะกรรมการตรวจสอบ
(รายละเอียดปรากฏตามรายงานจากคณะกรรมการตรวจสอบ)
ส่งผลให้รายงานทางการเงินมีความถูกต้องครบถ้วน และเชื่อถือได้ ดังนั้น
คณะกรรมการบริษัทจึงเห็นว่าระบบการควบคุมภายใน
ตลอดจนการติดตามกำกับดูแลการดำเนินงานของบริษัทมีความเพียงพอและเหมาะสมกับสถานการณ์ปัจจุบัน
โดยไม่ปรากฏว่ามีผู้บริหารของบริษัทนำทรัพย์สินของบริษัทไปใช้โดยมิชอบหรือโดยไม่มีอำนาจ